***NOTĂ DE INFORMARE*** *privind prelucrarea datelor cu caracter personal ale acționarilor, persoane fizice, și ale persoanelor fizice, reprezentanți ai acționarilor, în scopul organizării și desfășurării ședințelor Adunării Generale a Acționarilor deținători de acțiuni ordinare – Clasă A (inclusiv ale Adunărilor Generale Extraordinare a Acționarilor) și ședințelor Adunărilor Speciale ale Acționarilor deținători de acțiuni preferențiale cu dividend prioritar fără drept de vot – Clasă B, ale Societății HOLDE AGRI INVEST S.A. - toate denumite în mod generic “Adunările Acționarilor”.*

**1. Operatorul de date cu caracter personal:**

**HOLDE AGRI INVEST S.A.**, o societate pe acțiuni, organizată și care funcționează conform legilor din România, având sediul social în Bucureşti, Intr. Nestorei nr. 1, Corp B, Etaj 10, Sector 4, București, România, înregistrată la Registrul Comerțului sub nr. J40/9208/2018, Identificator Unic la Nivel European (EUID): ROONRC. J40/9208/2018, având cod unic de înregistrare 39549730, având capital social subscris si vărsat in cuantum de 97.977.589 lei, divizat în 97.977.589 acțiuni nominative, din care 92.150.414 acțiuni ordinare și 5.827.175 acțiuni preferențiale cu dividend preferențial fără drept de vot („**Societatea**”), având acțiuni tranzacționate pe SMT AeRO Premium, simbol HAI, operat de Bursa de Valori Bucureşti și operând în conformitate cu prevederile actului constitutiv al Societății, ale Legii societăților nr. 31/1990, ale Legii nr. 24/2017 privind emitenții de instrumente financiare și operațiuni de piață și ale Regulamentului ASF nr. 5/2018 privind emitenții de instrumente financiare și operațiuni de piață.

**2. Categorii de persoane vizate:**

Dat fiind cadrul reglementar aplicabil, în calitatea sa de Operator de date cu caracter personal, aferent organizării (ex. emiterea, transmiterea și publicarea convocatorului), desfășurării Adunărilor Acționarilor și, respectiv, implementării hotărârilor/deciziilor adoptate în cadrul Adunărilor Acționarilor, **HOLDE AGRI INVEST S.A.** prelucrează cu bună credinţă datele cu caracter personal ale următoarelor **categorii de persoane vizate**:

* Acţionarii Societății (persoane fizice);
* Reprezentanţii legali ai acţionarilor Societății - persoane juridice sau entităţi fără personalitate juridică);
* Împuterniciţii generali sau speciali ai acţionarilor societăţii HOLDE AGRI INVEST S.A.;
* Persoanele fizice care fac parte din organele Societății – ex. organe de conducere, administrare, Advisory Board;
* Reprezentanții supleanți ai acționarilor (în cazul în care mandatarul desemnat prin împuternicire este în imposibilitate de a-și îndeplini mandatul);
* Persoanele fizice care reprezintă instituţia de credit (prestatorul serviciilor de custodie pentru acţionarii Operatorului).

**3. Categorii de date cu caracter personal:**

În vederea organizării, convocării, desfăşurări şedinţelor Adunărilor Acționarilor și implementării deciziilor adoptate în cadrul acestora, Societatea informează în mod expres persoanele vizate, prin prezenta Notă de Informare, în conformitate cu articolele 12 şi 13 din RGPD[[1]](#footnote-1), cu privire la prelucrarea (inclusiv stocarea) datelor lor cu caracter personal, în condiţiile descrise în prezenta Notă de Informare și în conformitate cu RGPD.

Datele prelucrate sunt:

* numele şi prenumele;
* datele din actul de identitate (carte de identitate, paşaport) sau din procură (după caz);
* calitatea deţinută, în baza căreia are loc prelucrarea (acţionar, reprezentant legal al acţionarului, împuternicit special sau general al acţionarului, persoana autorizată a instituţiei de credit);
* opiniile, întrebările adresate Operatorului (potrivit calităţii deţinute), cereri/solicitări (ex. solicitări solicitări de copii de pe documente, solicitări de completare a ordinii de zi - inclusiv justificarea sau proiectul de hotărâre propus spre adoptare de Adunările Acționarilor;
* exprimarea votului (inclusiv prin buletinul de vot prin corespondență);
* adresa poștală, adresa de e-mail, nr. de fax furnizate de acționarul care solicită copii după documente;
* contul bancar (dacă este cazul – ex. plata dividendelor);
* semnătura olografă şi/sau semnătură electronică extinsă (după caz).

Societatea colectează datele cu caracter personal direct de la persoanele vizate (ex. prin intermediul cererilor formulate, prin mijloacele indicate pentru corespondență de către persoanele vizate, din documentele furnizate de persoanele vizate, cu ocazia exprimării dreptului de vot, în cadrul ședințelor Adunărilor Acționarilor, prin participare la ședință sau prin corespondență) sau indirect, prin DEPOZITARUL CENTRAL SA, sub forma unui extras din Registrul acționarilor/listelor consolidate ale deținătorilor de instrumente financiare.

**4. Scopurile și temeiurile prelucrării datelor cu caracter personal**

Aceste date cu caracter personal sunt prelucrate de către Societate în temeiul art. 6 alineat 1 lit. c) din RGPD, respectiv pentru îndeplinirea obligaţiilor legale ce revin Operatorului, potrivit cadrului legal, respectiv potrivit Legii societăților nr. 31/1990, ale Legii nr. 24/2017 privind emitenții de instrumente financiare și operațiuni de piață și ale Regulamentului ASF nr. 5/2018 privind emitenții de instrumente financiare și operațiuni de piață, în scopurile organizării, convocării, desfăşurări şedinţelor Adunărilor Acționarilor și implementării hotărârilor/deciziilor adoptate în cadrul acestora, în special pentru:

* pregătirea convocatorului, transmiterea și publicarea convocatorului pentru asigurarea dreptului la informare conform legii (ex. la Monitorul Oficial, ziar, pe site-ul Operatorului, la Bursa de Valori București, Autoritatea de Supraveghere Financiară), inclusiv publicarea ordinii de zi actualizate;
* exercitarea drepturilor persoanelor vizate, în calitatea deţinută în cadrul raportului juridic cu Operatorul, conform actului constitutiv al Societății și cadrului legal, în special:
	+ dreptul de a adresa întrebări referitoare la ordinea de zi a Adunării Acţionarilor;
	+ dreptul de a formula cereri/solicitări de completare a ordinii de zi,
	+ dreptul de a propune proiecte de hotărâri pentru punctele aflate pe ordinea de zi;
	+ dreptul de a participa la Adunarea Acționarilor;
	+ dreptul de a avea acces la locația unde se desfășoară Adunarea Acționarilor;
	+ dreptul acționarilor de a fi informați;
	+ dreptul de a exercita votul (ex. prin reprezentant sau prin corespondență),

inclusiv formalități aferente verificării calității de acționar/reprezentant/supleant;

* alte formalități aferente organizării și desfășurării Adunărilor Acționarilor (ex. publicarea Hotărârilor/deciziilor Adunării Acționarilor);
* implementarea hotărârilor/deciziilor adoptate în cadrul Adunărilor Acționarilor, potrivit dispoziţiilor legale.

Aceleași date vor fi prelucrate pentru re-convocare, în situația neîndeplinirii condițiilor de cvorum prevăzute pentru prima convocare a unei Adunări a Acționarilor.

În cazul în care Societatea va decide să prelucreze datelor cu caracter personal în alte scopuri, îndeosebi în baza articolului 6, alineatul 1, litera a) din RGPD, respectiv în baza consimţământului persoanei vizate, Societatea va efectua separat și specific formalitățile aferente (ex. informarea prealabilă a persoanei vizate, consemnarea consimțământului, etc).

Societatea nu va prelucra datele cu caracter personal în scopuri incompatibile declarate.

**5. Durata prelucrării datelor cu caracter personal**

Datele cu caracter personal vor fi stocate pe suport de hârtie și suport electronic, pe toată perioada de existență a Societății, sub forma dosarelor de ședință a Adunării Acționarilor.

Dacă este cazul, datele necesare plăţii (ex. dividende) (cont bancar, nume, prenume, adresă, cnp, buletin/carte de identitate pentru cetăţenii români sau, după caz, paşaport/permis de şedere pentru cetăţenii străini) se vor păstra pe o perioadă de maxim 10 ani (durata de păstrare a documentelor contabile).

**6. Persoanele Împuternicite şi Destinatarii datelor**

Datele cu caracter personal pot fi transmise de către Operator, după caz, în îndeplinirea scopurilor, conform legii, către:

* Oficiul Registrului Comerţului;
* Bursa de Valori București;
* Depozitarul Central;
* Autoritatea de Supraveghere Financiară;
* Instituții bancare;
* Ziarul ales pentru îndeplinirea formalității informării, conform legii;
* Monitorul Oficial al României;
* Instanţele judecătoreşti sau altor autorităţi ale puterii judecătoreşti;
* Secretariatul sedinţei Adunării Acționarilor și consultanților implicați.

În conformitate cu legea, datele vor fi transmise persoanelor vizate.

Datele astfel transmise vor fi adecvate, pertinente şi neexcesive prin raportare la scopul în care au fost colectate şi care permite transmiterea către un anumit destinatar.

Date fiind formalitățile de informare și publicare impuse de lege (ex. Monitorul Oficial, ziar de circulație), datele vor fi accesibile publicului larg, strict în scop de informare, orice prelucrare a datelor de către persoane neautorizate și/sau pentru alte scopuri (ex. de către public) nefiind sub instrucțiunile/controlul/responsabilitatea Operatorului.

**7. Transferul datelor cu caracter personal:**

Datele cu caracter personal nu vor fi transferate în state din afara Spațiului Economic European.

**8. Drepturile persoanei vizate**

Pentru o informare completă, în calitate de persoana vizată, aveți următoarele drepturi cu privire exclusivă la datele dumneavoastră cu caracter personal, prevăzute de RGPD, în condițiile/limitele prevăzute de RGPD:

a) dreptul la informare şi de acces la datele dumneavoastră cu caracter personal,

b) dreptul la rectificarea datelor dumneavoastră,

c) dreptul de a fi uitat/dreptul la ştergerea datelor;

d) dreptul la restricţionarea prelucrării;

e) dreptul la portabilitatea datelor;

g) dreptul de a nu fi supus unei decizii individuale, ceea ce înseamnă ca aveți dreptul de a solicita şi de a obţine retragerea, anularea şi reconsiderarea oricărei decizii care produce efecte juridice asupra dumneavoastră, adoptată exclusiv în baza unei operaţiuni de prelucrare a datelor personale prin mijloace automatizate, în scopul evaluării unor trăsături de personalitate, precum comportamentul dumneavoastră la locul de muncă;

h) dreptul de a sesiza Autoritatea Națională de Supraveghere a Prelucrării Datelor cu Caracter Personal sau orice instanţe competente.

În relație cu Operatorul, drepturile pot fi exercitate printr-o cerere scrisă, semnată si datată, transmisă la sediul Operatorului: Bucureşti, Intr. Nestorei nr. 1, Corp B, Etaj 10, Sector 4, București sau prin email la adresa: investors@holde.eu..

În cazul în care persoana vizată adresează Operatorului o solicitare privind exercitarea drepturilor privind protecţia datelor cu caracter personal, Operatorul va răspunde acestei solicitări cu respectarea prevederilor RGPD.

**9. Alte aspecte:**

Operatorul de date cu caracter personal garantează faptul ca prelucrează datele dumneavoastră în condiții de legitimitate, implementând totodată măsuri tehnice şi organizatorice adecvate pentru asigurarea integrității şi confidențialității datelor conform art. 25 şi 32 din RGPD.

La nivelul Societății, niciun acționar (persoană fizică), sau persoană fizică (reprezentant al unui acționar) sau altă persoană vizată de operațiunile de prelucrare aferente Adunărilor Acționarilor, conform prezentei Note de informare, nu va face obiectul unei decizii bazate exclusiv pe prelucrarea automată a datelor cu caracter personal, inclusiv crearea de profiluri, care să producă efecte juridice, în raport de persoana vizată respectivă, ori care să îl afecteze, în mod similar, într-o măsură semnificativă.

Persoanele vizate pot solicita oricând clarificări privind prezenta Notă de informare printr-o solicitare scrisă adresată Societății la sediu, sau prin email la: investors@holde.eu.

1. *RGPD* este denumirea generică pentru Regulamentul nr. 679/27.04.2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, aplicabil începând cu 25 mai 2018, precum și și a actele normative adoptate în România în vederea implementării Regulamentului General UE. [↑](#footnote-ref-1)